इस भीषण गर्मी के मौसम में चारों तरफ अग्नि के बीच में बैठे ये बाबा है तब योगी अनिल नाथ जी। बाबा अनिल नाथ जी हर साल इसी तरह अग्नि के बीच में कठोर तपस्या करते हैं । यह जगह है दिल्ली के अलीपुर के पास बख्तावर पुर गांव से कुछ दूरी पर पंच देव मंदिर। इस पंचदेव मंदिर में यह बाबा पूजा करते हैं और यही पर रहते हैं। बाबा अनिल नाथ का मानना है कि वह अपने शरीर को जितना कष्ट देंगे उनके आराध्य उतने ही ज्यादा प्रसन्न होंगे और उनके शरीर को यह कष्ट देने से गांव में किसी भी प्रकार की दुविधा नहीं होगी। इनकी मान्यता है कि गांव को समस्याओं से दूर रखने के लिए इस तरह की तपस्या अनिवार्य है। इसलिए ये हर रोज 4 घंटे अग्नि के बीच में बैठते हैं और इनकी तपस्या 41 दिन तक चलेगी। हर रोज इस अग्नि में एक उपले को बढ़ाया जा रहा है और 41 दिन तक यह अग्नि इससे कई गुना बढ़ जाएगी। एक सप्ताह बाद बाबा को इस अग्नि के रिंग में उतरने के लिए सीढ़ी का प्रयोग करना पड़ेगा । अभी भी बाबा मशक्कत के बाद इस अग्नि के ऊपर से उतरकर अंदर जाकर इस भीषण तपस्या को करते हैं। क्यों करते हैं बाबा यह इतनी कठोर तपस्या इन्हीं से सुनिए।